**Meņģeles pagasta sporta svētku makšķerēšanas sacensību “Mazā ezera lielā zivs 2018” nolikums**

**Sacensību mērķis:**

Popularizēt makšķerēšanas sportu kā aktīvu un veselīgu sporta veidu Meņģeles pagastā;

Noteikt labāko makšķernieku komandu un individuālo makšķernieku 2018. gada 71. Meņģeles sporta svētku makšķerēšanas sacensībās “Mazā ezera lielā zivs 2018”.

**Sacensības organizē:** Meņģeles makšķernieku biedrība (MMB).

**Sacensību laiks un vieta:**

Dalībnieku reģistrācija – 11. augustā no plkst. 06:00 - 07:00 pie Zvanu ezera informācijas stenda blakus Pienotavai.

Sacensību sākums 07:00, beigas 11:00.

Makšķerēšanas laiks – četras stundas.

Makšķerēšana notiek no krasta pēc tautas klases sacensību principa (bez sektoru izlozes) Zvanu un Lejas ezeros.

**Sacensību galvenais tiesnesis:** Aivars Jānis Bramanis.

**Sacensību tiesneši:** MMB biedri.

**Sacensību dalībnieki:**

Sacensības notiek ģimeņu komandu un individuālā konkurencē (meistarklase – makšķernieki, kas regulāri piedalās dažāda līmeņa sacensībās, tautas klase – amatieri, kas tikai reizēm piedalās sacensībās un jaunieši līdz 14 gadu vecumam). Ģimeņu komandā ir trīs dalībnieki (vīrietis, sieviete, bērns līdz 14 gadiem; vīrietis un divi bērni līdz 14 gadiem; sieviete un divi bērni līdz 14 gadiem).

**Dalības maksa:** 5 EUR, komandām – 2 EUR katram dalībniekam, jauniešiem – 3 EUR.

**Sacensību noteikumi:**

* Sacensības notiek pēc Latvijas Republikā noteiktajiem makšķerēšanas noteikumiem. Katrs dalībnieks drīkst makšķerēt ar vienu pludiņmakšķeri, kas aprīkota ar vienu āķi;
* Lomā atļauts paturēt zivis, kuru izmēri atbilst Makšķerēšanas noteikumos noteiktajiem. Noķertās karpas un amūri pēc nosvēršanas un nomērīšanas tiek atlaisti ezerā;
* Ēsmai nav atļauts izmantot dzīvās zivtiņas;
* Sacensību laikā noķertās zivis tiek turētas uzglabāšanas tīkliņos vai lielākos spaiņos ar ūdeni;
* Sacensību beigās sportisti zivis ievieto plastikāta maisiņā un nodod tiesnešiem svēršanai;
* Par sacensību rezultātu viltošanu, nepatiesu ziņu sniegšanu sacensību dalībnieks var tikt diskvalificēts;
* Sacensību dalībnieks, atrodoties pie ūdens, pats ir atbildīgs par risku un drošības noteikumu ievērošanu;
* Noķertās zivis pēc svēršanas izlozes kārtībā tiek izdalītas pagasta iedzīvotājiem.

**Uzvarētāju noteikšana:**

Par uzvarētāju komandu un individuālajā vērtējumā kļūst dalībnieki, kuriem ir vislielākais noķerto zivju svars.

Vienāda svara gadījumā uzvarētājs ir tas, kurš noķēris lielāko zivi.

**Uzvarētāja apbalvošana:**

Pirmo triju vietu ieguvēji meistarklasē tiek apbalvoti ar diplomiem un piemiņas medaļām, jaunieši un tautas klases makšķernieki komandu un individuālajā vērtējumā tiek apbalvoti ar diplomiem un piemiņas medaļām, kā arī MMB un firmas SALMO speciālbalvām.

Atsevišķi tiek apbalvots arī lielākās zivs noķērējs.

Iespējamas pārsteiguma balvas.

**Papildus nosacījums:** Skatītāji un līdzjutēji drīkst atrasties sacensību dalībnieka tuvumā ne tuvāk par 10 m.

**Pieteikumi:** Vārdiskos pieteikumus iesūtīt uz e-pastu aivarsbramanis@gmail.com vai pa telefonu 29414616 līdz **š.g. 6. augustam**.